
Vadovaudamasis Lietuvos Respublikos vietos savivaldos įstatymu, Lietuvos Respublikos teritorijų planavimo įstatymu, Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“ patvirtintomis Kompleksinio teritorijų planavimo dokumentų rengimo taisyklėmis ir Vilniaus miesto savivaldybės mero 2024 m. sausio 4 d. potvarkio Nr. 955-30/24 „Dėl Vilniaus miesto savivaldybės administracijos direktoriaus įgaliojimo“ 1.1.1 papunkčiu:
1. K e i č i u  žemės sklypo (kadastro Nr. 4103/0600:62) Tarandėje nedidelių veiklos mastų detaliojo plano, patvirtinto Vilniaus miesto valdybos 2002 m. kovo 7 d. sprendimu Nr. 500V ,,Dėl žemės sklypo Tarandėje (kadastro Nr. 4103/0600:62) nedidelių veiklos mastų detaliojo plano tvirtinimo“, pakoreguoto sklypo Tarandėje detaliuoju planu, patvirtintu Vilniaus miesto savivaldybės administracijos direktoriaus 2007 m. birželio 8 d. įsakymu Nr. 30-1108 „Dėl sklypo Tarandėje detaliojo plano tvirtinimo“, pertvarkyto Vilniaus miesto savivaldybės administracijos direktoriaus 2017 m. rugpjūčio 31 d. įsakymu Nr. 30-2169 „Dėl žemės sklypo (kadastro Nr. 0101/0171:1890) Pašilaičių seniūnijoje formavimo ir pertvarkymo projekto tvirtinimo“ formavimo ir pertvarkymo projektu ir pakoreguoto Vilniaus miesto savivaldybės administracijos direktoriaus pavaduotojo 
2021 m. balandžio 1 d. įsakymu Nr. A30-1103/21 „Dėl žemės sklypo Tarandėje (kadastro 
Nr. 4103/0600:62) nedidelių veiklos mastų detaliojo plano sklypo Nr. 1 (kadastro 
Nr. 0101/0171:1831) sprendinių koregavimo tvirtinimo“, sprendinius apie 6,82 (šešių ir aštuoniasdešimt dviejų šimtųjų) ha teritorijoje prie Benykštaičių gatvės.
2. N u s t a t a u  šiuos planavimo tikslus ir detaliojo plano uždavinius: sujungti ir padalyti žemės sklypus, pakeisti jų ribas, nustatyti visuomeninės paskirties teritorijų, susisiekimo ir inžinerinių tinklų koridorių teritorijų, bendrojo naudojimo (miestų, miestelių ir kaimų ar savivaldybių bendrojo naudojimo) teritorijų, atskirųjų želdynų teritorijų ir (ar) kitus žemės sklypų naudojimo būdus ir teritorijos naudojimo reglamentus bei numatyti sklypų paėmimą visuomenės poreikiams vadovaujantis Vilniaus miesto savivaldybės teritorijos bendrojo plano sprendiniais (pagal pridedamą miesto plano ištrauką).   
3. T v i r t i n u  planavimo darbų programą detaliojo planavimo dokumentui rengti (pridedama).
4. P r i p a ž į s t u  netekusiu galios Vilniaus miesto savivaldybės administracijos direktoriaus pavaduotojo 2019 m. gegužės 30 d. įsakymą Nr. A30-1122/19 „Dėl sklypo Tarandėje detaliojo plano sklypo Nr. 4, pertvarkyto žemės sklypo (kadastro Nr. 0101/0171:1890) Pašilaičių seniūnijoje formavimo ir pertvarkymo projektu, sprendinių keitimo organizavimo“.

